《以梨橙寄景韩景韩有诗来谢因和韵奉答》
宋代·程公许

离肠不耐食张梨，并裹橙金遣使齑。
薄馈羞同园吏菜，好词空费外孙虀。
含消汉苑梦频渴，霜落洞庭书续题。
莫遣楚娇多劝饮，怨歌难解太常妻。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。